SVI วิ่งยาว 5 วันติด ล่าสุดพุ่ง 3% ลุ้นแตะเป้า 5 บาท!
SVI วิ่งยาว 5 วันติด ล่าสุดพุ่ง 3% ลุ้นแตะเป้า 5 บาท!
SVI วิ่งยาว 5 วันติด ล่าสุดพุ่ง 3% ลุ้นแตะเป้า 5 บาท!
7 ต.ค. 2563

ผู้สื่อข่าวรายงานว่า ราคาหุ้น บริษัท เอสวีไอ จำกัด (มหาชน) หรือ SVI ณ เวลา 10.42 น. อยู่ที่ระดับ 4.70 บาท บวก 0.14 บาท หรือ 3.07% สูงสุดที่ระดับ 4.80 บาท ต่ำสุดที่ระดับ 4.58 บาท ด้วยมูลค่าการซื้อขาย 88.65 ล้านบาท
โดย บล.ดีบีเอส วิคเคอร์ส มองว่า ปัจจัยพื้นฐานของ บมจ.เอสวีไอ (SVI) กลับมาแกร่งขึ้น หลังจากได้รับคำสั่งซื้อเพิ่มเนื่องจากสงครามการค้าสหรัฐ-จีน ล่าสุดมาจากจีนและญี่ปุ่น ขณะที่มีการเพิ่มกำลังการผลิตที่สโลวาเกียและกัมพูชา ด้านลูกค้าเดิมมีคำสั่งซื้อสำหรับปี 64 และคาดว่าจะได้ลูกค้าใหม่ๆ เพิ่มด้วย ล่าสุด ปรับประมาณการปี 64 สูงขึ้น 18% สะท้อนยอดรายได้ที่มากขึ้น คำแนะนำเป็น”ซื้อ”ด้วยราคาพื้นฐานคือ 5.00 บาท และถือว่าเป็นหุ้นที่เคลื่อนไหวช้ากว่ากลุ่ม จึงถือว่าน่าสนใจ ขณะที่ DELTA,HANA,KCE ไปไกลมากแล้ว
ด้าน บล.เคจีไอ (ประเทศไทย) ระบุในบทวิเคราะห์ฯแนะ”เก็งกำไร”หุ้น SVI ให้เป้าพื้นฐาน 3.8 บาท ประเมิน Laggard กลุ่มอิเล็กทรอนิกส์ โดย PE ปีนี้ 19 เท่า (DELTA 37 เท่า, HANA 20.6 เท่า) ขณะที่ Consensus คาดกำไร SVI ไตรมาส 3/63 โตเด่น 55% จากไตรมาสก่อน, 53% จากช่วงเดียวกันเมื่อปีก่อน
พร้อมประเมินแนวรับ 4.1 บาท, แนวต้าน 4.5 บาท ส่วน Stop loss 3.9 บาท
 